text: Tribuna Ganxona » TRIBUNES 20 de juny, Dia Mundial dels Refugiats
  Portada » Portada » TRIBUNES » OPINIÓ » 20 de juny, Dia Mundial dels Refugiats
  A la Declaració Universal dels Drets Humans, proclamada i adaptada per l'Assemblea General de les Nacions Unides el 10 de desembre de 1948, hi ha dos articles que si els estats i la societat en general apliquessin i respectessin serien més que suficients per abolir del diccionari la paraula amb connotacions pejoratives de "refugiat":
  De tots són conegudes les macroxifres de persones refugiades en tots els continents del món i si bé, una part troben acollida i escalf, la majoria s'han d'amuntegar en descampats i en condicions higièniques molt precàries o inexistents.
  Dins la nostra Europa tan rica i avançada econòmicament parlant, hem vist com s'han posat fronteres infranquejables, per la majoria d'aquestes persones, a tot l'est europeu.
  Sorprèn encara més el fet que fa quatre dies molts d'aquests països clamaven a la resta del món per l'opressió que patien del comunisme i règims dictatorials. Avui ja no recorden que ells també sortien dels seus països en busca d'una vida millor i neguen, de forma descarada, no complir amb l'assignació de repartiment de refugiats que fa la Comunitat Europea. També tenim exemples més propers que ens fan abaixar el cap. Ens sorprèn, també, el cas de Birmània, amb el seu tracte d'autèntica barbàrie amb la població dels rohingyas, que els cremen poblats sencers per fer-los fora i haver d'emprendre així un èxode a països veïns com Bangladesh.
  Les organitzacions humanitàries de caire no governamental o privades esdevenen una eina imprescindible per fer arribar a tots aquests col· lectius les ajudes necessàries per sobreviure i assolir prou confiança com per poder seguir el seu propi camí.
  Hem tingut l'oportunitat de conèixer una d'aqueste s ONG's, creiem que de les millors; la Fundació Vicenç Ferrer a l'Índia, concretament a la regió d'Anantapur. No solament els ha ensenyat a sobreviure en condicions difícils sinó que també els ha tornat la dignitat que tota persona es mereix.
  Això fa que, avui, la labor d'aquesta fundació amb els seus projectes, sigui un mirall i una referència a seguir no tan sols a l'Índia sinó a tot el món.
  Des d'aquí, com a Síndic Municipal de Greuges, i des del Fòrum de Síndics Locals, volem encoratjar a tothom que se senti útil, fent que els qui reben l'ajuda se sentin dignes d'ells mateixos i del món que els envolta.